Tasekla taqbaylit, d agerruj i d-yekkren akked lejdud-nneɣ si zman aqbuṛ. D timawit-nni, i ɣef treṣṣa tɣerma n yimaziɣen akken i d-yura fell-as MAMMERI Mouloud: Ɣef wayen i d-ḥekkun deg umezruy, taɣerma n yimaziɣen d taɣerma n wawal, ɣef wawal i tebna tɣerma tamaziɣt1. Ad naf ABROUS Dahbia deg umagrad-is, tura-d: Tasekla taqbuṛt taqbaylit, tella d tasekla timawit, tcud s waṭas ɣer tudert n tmetti, tebḍa ɣef waṭas n tewsatin : Tamedyazt, Timucuha, Icewwiqen, Inzan, Timseɛraq,..2.